# Mõõteriista ülesseadmine/joondamine

##

Seadke statiiv üles stabiilselt ja ümberkukkumise või libisemise vastu tõkestatult. Asetage mõõteriist statiivi kinnituskohaga (13) statiivi keermele ja keerake statiivi fikseerimiskruviga kinni.

Joondage statiiv jämedalt.

Lühemaid vahemaid võib mõõteriista kanda statiivile kinnitatult. Et mõõteriista sealjuures mitte vigastada, tuleb statiivi hoida transpordil vertikaalselt ja seda ei tohi näiteks pikiti õlale asetada.

##

Joondage mõõteriist jalakruvide (12) abil nii, et õhumull on ümara vesiloodi (7) keskel.

Viige õhumull mõlemat esimest jalakruvi A ja B keerates nende kruvide vahele keskasendisse. Seejärel keerake kolmandat jalakruvi C, kuni õhumull on ümara vesiloodi keskel.

Ümara vesiloodi paikaseadmise järel ühtlustatakse mõõterista veel olemasolevad hälbed horisontaalasendist kompensaatori poolt.

Kontrollige töö ajal korrapäraselt (nt pilguga vesiloodi peeglisse (3)), kas õhumull on veel ümara vesiloodi keskel.

##

Keskmestage vajadusel mõõteriist maapunktile. Riputage selleks statiivi fikseerimiskruvile lood (20). Seadke mõõteriist maapunkti kohale, nihutades mõõteriista statiivil või reguleerides statiivi.

##

Eemaldage objektiivilt (1) kaitsekate.

Suunake objektiiv heledale objektile või hoidke objektiivi (1) ees leht valget paberit. Pöörake okulaari (6), kuni niitrist on teravalt ja sügavmustalt näha.

Suunake pikksilm nivelleerimislatile, vajadusel jämevisiiri (2) abil. Pöörake fokusseerimisnuppu (16), kuni nivelleerimislati jaotusväli on teravalt näha. Suunake külgmist peenajamit (14) pöörates niitrist täpselt nivelleerimislati keskele.

Õigesti fokusseeritud pikksilma korral ei tohi niitrist ja kujutis nivelleerimislatil silma liigutamisel objektiivi taga omavahel nihkuda.