# Montarea/Alinierea aparatului de măsură

##

Aşază stativul într-o poziţie stabilă şi asigură-l împotriva răsturnării sau alunecării. Aşază aparatul de măsură cu orificiul de prindere (13) pe filetul stativului şi fixează ferm aparatul de măsură cu ajutorul şurubului de fixare al stativului.

Nivelează brut stativul.

Pe distanţe mai scurte, aparatul de măsură poate fi transportat şi în poziţie montată pe stativ. Pentru a nu deteriora aparatul de măsură, stativul trebuie menţinut în poziţie verticală în timpul transportului şi nu trebuie să fie aşezat în poziţie longitudinală pe umăr, de exemplu.

##

Aliniază aparatul de măsură cu ajutorul şuruburilor de reglare a picioarelor (12), astfel încât bula de aer să se afle în centrul nivelei sferice (7).

Prin rotirea primelor două şuruburi de reglare a picioarelor A şi B, adu bula de aer într-o poziţie centrală între aceste două şuruburi. Apoi, roteşte cel de-al treilea şurub de reglare a picioarelor C până când bula de aer se află în centrul nivelei sferice.

După reglarea nivelei sferice, abaterile încă existente ale aparatului de măsură de la poziţia orizontală sunt compensate de compensator.

În timpul lucrului, verifică cu regularitate (de exemplu, privind prin oglinda nivelei (3)) dacă bula de aer se află încă în centrul nivelei sferice.

##

Dacă este necesar, centrează aparatul de măsură deasupra unui punct de pe sol. Pentru aceasta, agaţă firul cu plumb (20) pe şurubul de fixare a stativului. Aliniază aparatul de măsură deasupra punctului de pe sol fie prin deplasarea aparatului de măsură pe stativ, fie prin reglarea stativului.

##

Scoate capacul de protecţie de pe obiectiv (1).

Îndreaptă telescopul spre un obiect luminos sau ţine o foaie albă de hârtie în faţa obiectivului (1). Roteşte ocularul (6) până când crucea reticulară este clară şi de culoare negru intens.

Îndreaptă telescopul spre rigla de nivelare, dacă este necesar, cu ajutorul vizorului grosier (2). Roteşte butonul de focalizare (16) până când domeniul gradat de pe rigla de nivelare este vizibil clar. Prin rotirea mecanismului lateral de reglare precisă (14), aliniază cu precizie crucea reticulară cu centrul riglei de nivelare.

Când tija telescopică este focalizată corect, crucea reticulară şi imaginea riglei de nivelare nu se deplasează una faţă de cealaltă atunci când ochiul este deplasat în spatele ocularului.