# Opstilling/indstilling af måleværktøj

##

Opstil stativet stabilt, og foretag sikring, så det ikke kan vælte eller skride. Sæt måleværktøjet med stativholderen (13) på stativets gevind, og skru måleværktøjet fast på stativet med låseskruen.

Indstil stativet groft.

Over korte afstande kan måleværktøjet bæres, mens det er monteret på stativet. Stativet skal holdes lodret under transport og må for eksempel ikke lægges over skulderen, da måleværktøjet i så fald kan blive beskadiget.

##

Indstil måleværktøjet ved hjælp af fodskruerne (12), så luftboblen befinder sig midt i dåselibellen (7).

Drej de to første fodskruer A og B, så luftboblen anbringes midt mellem de to skruer. Drej derefter den tredje fodskrue C, indtil luftboblen befinder sig midt i dåselibellen.

Ved hjælp af kompensatoren kompenseres der for eventuelle resterende afvigelser af måleværktøjet fra vandret, efter at dåselibellen er blevet indstillet.

Kontrollér regelmæssigt under arbejdet (f.eks. ved at kigge i libellespejlet (3)), om luftboblen stadig befinder sig midt i dåselibellen.

##

Centrer om nødvendigt måleværktøjet over et jordpunkt. Hæng i den forbindelse loddet (20) på låseskruen til stativet. Indstil måleværktøjet over jordpunktet ved enten at forskyde måleværktøjet på stativet eller justere stativet.

##

Tag beskyttelseskappen af objektivet (1).

Ret teleskopet mod en lys genstand, eller hold et stykke hvidt papir op foran objektivet (1). Drej på okularet (6), indtil trådkorset fremstår skarpt og helt mørkt.

Ret teleskopet mod nivelleringsstaven, eventuelt ved hjælp af grovvisiret (2). Drej fokuseringsgrebet (16), indtil nivelleringsstavens delingsfelt fremstår skarpt. Indstil trådkorset, så det befinder sig præcis i midten af nivelleringsstaven, ved at dreje findrevet i siden (14).

Når teleskopet er korrekt fokuseret, må trådkorset og billedet af nivelleringsstaven ikke bevæge sig mod hinanden, når øjet bevæges bag okularet.