# A mérőműszer felállítása/beigazítása

##

A műszerállványt feldőlés és elcsúszás ellen biztosítva állítsa fel. Állítsa a mérőműszert az állványcsatlakozóval (13) a műszerállvány menetére, és rögzítse a mérőműszert az állvány rögzítőcsavarjával.

Állítsa be nagyjából a háromlábú műszerállványt.

Rövidebb szakaszokon a mérőműszer az állványra szerelve is szállítható. A szállítás során a műszerállványt függőlegesen kell tartani, hogy közben ne sérüljön, pl. tilos vízszintesen vállra helyezve vinni.

##

A mérőműszert a talpcsavarokkal (12) úgy igazítsa be, hogy a szelencés libellában (7) a légbuborék középen legyen.

A két elülső talpcsavarral (A és B) igazítsa a légbuborékot a két csavar közé középre. Ezután csavarja a harmadik talpcsavart C addig, míg a légbuborék a szelencés libella közepére nem kerül.

A mérőműszernek a szelencés libella beigazítása után még megmaradó, vízszintestől való eltéréseit a kompenzátor kiegyenlíti.

A munka során rendszeresen ellenőrizze (pl. a libellatükörbe (3) tekintve), hogy a légbuborék még a szelencés libella középpontjában van-e.

##

Szükség esetén központozza a mérőműszert egy talajpont felett. Ehhez a függőónt (20) akassza a műszerállvány rögzítőcsavarjára. Igazítsa be a mérőműszert a talajpont fölé vagy a mérőműszert a műszerállványon eltolva, vagy a műszerállványt átállítva.

##

Vegye le az objektív (1) védősapkáját.

Irányítsa a távcsövet egy világos tárgyra, vagy tartson egy fehér papírt az objektív (1) elé. Forgassa a szemlencsét (6) addig, míg a szálkereszt élesen, mélyfeketén nem látszik.

Irányítsa a távcsövet a szintezőlécre, adott esetben a durva irányzék (2) segítségével. Forgassa a fókuszgombot (16) addig, míg a szintezőléc osztómezője élesen láthatóvá nem válik. Igazítsa a szálkeresztet az oldalirány-finomállító (14) segítségével pontosan a szintezőléc közepére.

Helyesen fókuszált távcső esetén a szálkereszt és a szintezőléc képe nem tolódhat el egymáshoz képest, amikor a szemét az irányzék mögött elmozdítja.