# Vzdrževanje in čiščenje

Merilno napravo hranite in prevažajte samo v priloženem kovčku.

Merilna naprava naj bo vedno čista.

Merilne naprave nikoli ne potapljajte v vodo ali v druge tekočine.

Umazanijo obrišite z vlažno, mehko krpo. Ne uporabljajte čistilnih sredstev ali topil.

Z objektivi ravnajte posebej previdno. Prah odstranjujte le z mehkim čopičem. Ne dotikajte se objektivov s prstom.

Preden merilno napravo in kovček pospravite, počakajte, da se popolnoma posušita. V kovčku je vrečka s sušilnim sredstvom, ki nase veže preostalo vlago. Vrečko s sušilnim sredstvom redno menjajte.

Merilno napravo pošljite na popravilo v kovčku.