# Matavimo prietaiso tikslumo patikra

Kaskart prieš pradėdami dirbti bei po ilgesnio matavimo prietaiso transportavimo patikrinkite matavimo prietaiso niveliavimo ir rodymo tikslumą.

##

Reguliuojamomis kojelėmis (12) išlyginkite matavimo prietaisą taip, kad oro burbulėlis būtų sferinio gulsčiuko (7) centre.

Teleskopą pasukite 180° kampu. Jei oro burbulėlis nebėra sferinio gulsčiuko (7) centre, sferinį gulsčiuką reikia sureguliuoti.

##

Sukdami reguliuojamas kojeles (12), nustatykite sferinio gulsčiuko (7) oro burbulėlį į vidurinę padėtį tarp galinės tikrinimo padėties ir centro.

Šešiabriauniu raktu (17) sukite reguliavimo varžtus (11), kol oro burbulėlį nustatysite į sferinio gulsčiuko centrą.

Patikrinkite sferinį gulsčiuką pasukdami teleskopą 180° kampu. Jei reikia, pakartokite reguliavimo operaciją arba kreipkitės į Bosch klientų aptarnavimo tarnybą.

##

Išlyginę ir sufokusavę matavimo prietaisą, išmatuokite atskaitos taško aukštį. Paspauskite kompensatoriaus blokavimo mygtuką (8) ir vėl jį atleiskite. Iš naujo išmatuokite atskaitos taško aukštį.

Jei abu aukščiai nesutampa, dėl matavimo prietaiso remonto kreipkitės į Bosch klientų aptarnavimo tarnybą.

##

Norint atlikti patikrinimą, reikia apie 30 m matavimo atstumo. Matavimo prietaisą pastatykite viduryje, o niveliavimo liniuotes A ir B – abiejuose matavimo atstumo galuose.

Išlyginę ir sufokusavę matavimo prietaisą, pažiūrėkite abiejų matavimo liniuočių aukštį. Apskaičiuokite skirtumą d tarp aukščio a1 niveliavimo liniuotėje A ir aukščio b1 niveliavimo liniuotėje B.

Pavyzdys:
a1 = 1,937 m
b1 = 1,689 m
a1 – b1 = 1,937 m – 1,689 m = 0,248 m = d

Matavimo prietaisą pastatykite maždaug 1 m atstumu nuo niveliavimo liniuotės A. Išlyginę ir sufokusavę matavimo prietaisą, pažiūrėkite aukštį a2 niveliavimo liniuotėje A.

Prieš tai apskaičiuotą vertę d atimkite iš išmatuoto aukščio a2, kad gautumėte aukščio b2 niveliavimo liniuotėje B užduotąją vertę.

Išmatuokite aukštį b2 niveliavimo liniuotėje B. Jei išmatuota vertė daugiau kaip 6 mm (GOL 20 D/G), 3 mm (GOL 26 D/G) ar 2 mm (GOL 32 D/G) skiriasi nuo apskaičiuotos užduotosios vertės, reikia sureguliuoti kryželį.

Pavyzdys:
a2 = 1,724 m
d = 0,248 m
a2 – d = 1,724 m – 0,248 m = 1,476 m
GOL 20 D/G: aukštis b2 matuojant turi būti 1,476 m ± 6 mm.
GOL 26 D/G: aukštis b2 matuojant turi būti 1,476 m ± 3 mm.
GOL 32 D/G: aukštis b2 matuojant turi būti 1,476 m ± 2 mm.

##

Nusukite okuliaro gaubtą (4). Reguliavimo kaiščiu (18) sukite reguliavimo varžtą (5) pagal arba prieš laikrodžio rodyklę, kol bus pasiekta apskaičiuota aukščio b2 užduotoji vertė matuojant niveliavimo liniuote B.

Užsukite okuliaro gaubtą (4).

Pavyzdys:
Matuojant b2, turi būti nustatyta 1,476 m vertė.

Dar kartą patikrinkite kryželį. Jei reikia, pakartokite reguliavimo operaciją arba kreipkitės į Bosch klientų aptarnavimo tarnybą.