# Matavimo prietaiso pastatymas/išlyginimas

##

Pastatykite stovą stabiliai ir apsaugotą nuo apvirtimo ir nuslydimo. Matavimo prietaiso jungtį, skirtą prie stovo tvirtinti (13), įstatykite į stovo sriegį ir prisukite matavimo prietaisą stovo fiksuojamuoju varžtu.

Stovą apytiksliai išlyginkite.

Nedideliais atstumais matavimo prietaisą galima pernešti pritvirtintą prie stovo. Kad nešdami matavimo prietaiso nepažeistumėte, stovą transportuodami laikykite vertikaliai.

##

Reguliuojamomis kojelėmis (12) išlyginkite matavimo prietaisą taip, kad oro burbulėlis būtų sferinio gulsčiuko (7) centre.

Sukdami abi pirmąsias reguliuojamas kojeles A ir B, nustatykite oro burbulėlį į vidurį tarp šių abiejų varžtų. Tada sukite trečiąją reguliuojamą kojelę C, kol oro burbulėlį nustatysite į sferinio gulsčiuko centrą.

Nustačius sferinį gulsčiuką, likusius matavimo prietaiso nuokrypius išlygina kompensatorius.

Dirbdami reguliariai tikrinkite (pvz., žvilgterėdami į gulsčiuko veidrodėlį (3)), ar oro burbulėlis vis dar yra sferinio gulsčiuko centre.

##

Jei reikia, centruokite matavimo prietaisą virš pagrindo taško. Tuo tikslu prie stovo fiksuojamojo varžto pakabinkite svambalą (20). Išlyginkite matavimo prietaisą virš pagrindo taško, t. y. arba paslinkite matavimo prietaisą ant stovo, arba perstatykite stovą.

##

Nuo objektyvo (1) nuimkite apsauginį gaubtelį.

Nukreipkite teleskopą į šviesų objektą ir prieš objektyvą (1) laikykite baltą popieriaus lapą. Sukite okuliarą (6), kol kryželis taps ryškus ir tamsiai juodas.

Nukreipkite teleskopą į niveliavimo liniuotę, jei reikia, naudokitės apytikslio nusitaikymo taikikliu (2). Sukite fokusavimo rankenėlę (16), kol niveliavimo liniuotės padalos taps ryškios. Sukdami šoninį tikslųjį reguliatorių (14), nustatykite kryželį tiksliai į niveliavimo liniuotės vidurį.

Esant tinkamai sureguliuotam teleskopui, judinant už okuliaro esančią akį kryželis ir niveliavimo liniuotės vaizdas neturėtų pasislinkti vienas kito atžvilgiu.