# Karbantartás és tisztítás

A mérőműszert csak a mellékelt kofferben tárolja és szállítsa.

Tartsa mindig tisztán a mérőműszert.

Ne merítse bele a mérőműszert vízbe vagy más folyadékokba.

A szennyeződéseket egy nedves, puha kendővel törölje le. Tisztító- vagy oldószereket ne használjon.

A lencséket különösen óvatosan kezelje. A port csak puha ecsettel távolítsa el. Ne érjen ujjal a lencsékhez.

A mérőműszert és a koffert tárolás előtt hagyja teljesen megszáradni. A kofferben szárítóanyagot tartalmazó tasak található, amely a maradék nedvességet megköti. A tasakban rendszeresen cserélje ki a szárítóanyagot.

Ha javításra van szükség, a kofferben küldje be a mérőműszert.