# Provjera točnosti mjernog alata

Prije svakog početka rada i nakon duljeg transporta mjernog alata provjerite točnost niveliranja i prikaza mjernog alata.

##

Usmjerite mjerni alat pomoću vijka podnožja (12) tako da se zračni mjehur nalazi u centru dozne libele (7).

Okrenite teleskop za 180°. Ako se zračni mjehur više ne nalazi u centru dozne libele (7), potrebno je ponovno namjestiti doznu libelu.

##

Zračni mjehur dozne libele (7) okretanjem vijka podnožja (12) postavite u središnji položaj između krajnjeg položaja postupka provjere i centra.

Pomoću šesterokutnog ključa (17) okrećite vijak za namještanje (11) sve dok zračni mjehur ne dođe u centar dozne libele.

Provjerite doznu libelu okretanjem teleskopa za 180°. Postupak namještanja ponoviti prema potrebi ili se obratite Bosch ovlaštenom servisu.

##

Nakon poravnavanja i fokusiranja mjernog alata izmjerite visinu na referentnoj točci. Zatim pritisnite gumb za blokadu (8) kompresora i ponovno ga otpustite. Ponovno izmjerite visinu na referentnoj točci.

Ako se obije visine u potpunosti ne podudaraju, tada možete popraviti mjerni alat u Bosch ovlaštenom servisu.

##

Za provjeru vam je potrebna mjerna staza duljine cca. 30 m. Postavite mjerni alat u sredinu, a letve za niveliranje A i B na oba kraja mjerne staze.

Nakon poravnavanja i fokusiranja mjernog alata očitajte visinu na obije letve za niveliranje. Izračunajte razliku d između visine a1 na letvi za niveliranje A i visine b1 na letvi za niveliranje B.

Primjer:
a1 = 1,937 m
b1 = 1,689 m
a1 – b1 = 1,937 m – 1,689 m = 0,248 m = d

Postavite mjerni alat na udaljenosti od cca. 1 m od letve za niveliranje A. Nakon poravnavanja i fokusiranja mjernog alata očitajte visinu a2 na letvi za niveliranje A.

Oduzmite prethodno izračunatu vrijednost d od izmjerene visine a2, kako biste dobili zadanu vrijednost za visinu b2 na letvi za niveliranje B.

Izmjerite visinu b2 na letvi za niveliranje B. Ako izmjerena vrijednost odstupa za više od 6 mm (GOL 20 D/G), 3 mm (GOL 26 D/G) odn. 2 mm (GOL 32 D/G) od izračunate zadane vrijednosti, nitni križ se mora ponovno namjestiti.

Primjer:
a2 = 1,724 m
d = 0,248 m
a2 – d = 1,724 m – 0,248 m = 1,476 m
GOL 20 D/G: Visina b2 prilikom mjerenja mora iznositi 1,476 m ± 6 mm.
GOL 26 D/G: Visina b2 prilikom mjerenja mora iznositi 1,476 m ± 3 mm.
GOL 32 D/G: Visina b2 prilikom mjerenja mora iznositi 1,476 m ± 2 mm.

##

Odvrnite poklopac okulara (4). Pomoću trna za podešavanje (18) okrenite vijak za namještanje (5) u odn. suprotno od smjera kazaljke na satu sve dok mjerenje na letvi za niveliranje B ne dosegne zadanu vrijednost za visinu b2.

Ponovno pričvrstite poklopac okulara (4).

Primjer:
Prilikom mjerenja b2 vrijednost koju treba podesiti je 1,476 m.

Još jednom provjerite nitni križ. Postupak namještanja ponovite prema potrebi ili se obratite Bosch ovlaštenom servisu.