# การตรวจสอบความแม่นยำของเครื่องมือวัด

โปรดตรวจสอบความแม่นยำในการปรับระดับและการแสดงผลของเครื่องมือวัดทุกครั้งก่อนเริ่มปฏิบัติงานและหลังจากขนย้ายเครื่องมือวัดเป็นระยะเวลานาน

##

ปรับแนวเครื่องมือวัดโดยใช้สกรูฐานเครื่อง (12) เพื่อให้ฟองอากาศอยู่ตรงกลางหลอดระดับน้ำฟองกลม (7)

หมุนกล้องเล็งไป 180° หากฟองอากาศไม่อยู่ตรงกลางหลอดระดับน้ำฟองกลม (7) อีกต่อไป คุณจะต้องปรับหลอดระดับน้ำฟองกลมเพิ่มเติม

##

เลื่อนฟองอากาศของหลอดระดับน้ำฟองกลม (7) โดยการหมุนสกรูฐานเครื่อง (12) ไปยังตำแหน่งกึ่งกลางระหว่างตำแหน่งสิ้นสุดในกระบวนการตรวจสอบกับจุดศูนย์กลาง

หมุนสกรูปรับ (11) โดยใช้ประแจหกเหลี่ยม (17) จนกระทั่งฟองอากาศอยู่ตรงกลางหลอดระดับน้ำฟองกลม

ตรวจสอบหลอดระดับน้ำฟองกลมโดยการหมุนกล้องเล็งไป 180° ดำเนินการปรับซ้ำตามต้องการหรือติดต่อศูนย์บริการ Bosch หากจำเป็น

##

วัดความสูงที่จุดอ้างอิงหลังจากปรับแนวและโฟกัสของเครื่องมือวัด จากนั้นให้กดปุ่มล็อค (8) ที่ระบบชดเชย แล้วปล่อยอีกครั้ง วัดความสูงที่จุดอ้างอิงอีกครั้ง

หากความสูงทั้งสองค่าไม่ตรงกันทุกประการ โปรดนำเครื่องมือวัดเข้ารับการซ่อมแซมที่ศูนย์บริการ Bosch

##

สำหรับการตรวจสอบ คุณจำเป็นต้องใช้ช่วงการวัดที่มีความยาว 30 ม. โปรดตั้งเครื่องมือวัดให้อยู่ตรงกลาง แล้วตั้งไม้วัดระดับ A และ B ที่ปลายทั้งสองด้านของช่วงการวัด

อ่านค่าความสูงที่ไม้วัดระดับทั้งสองหลังจากปรับแนวและโฟกัสของเครื่องมือวัด คำนวณผลต่าง d ระหว่างความสูง a1 ที่ไม้วัดระดับ A กับความสูง b1 ที่ไม้วัดระดับ B

ตัวอย่าง:
a1 = 1.937 ม.
b1 = 1.689 ม.
a1 – b1 = 1.937 ม. – 1.689 ม. = 0.248 ม. = d

ตั้งเครื่องมือวัดให้อยู่ห่างจากไม้วัดระดับ A ประมาณ 1 ม. อ่านค่าความสูง a2 ที่ไม้วัดระดับ A หลังจากปรับแนวและโฟกัสของเครื่องมือวัด

ลบค่า d ที่คำนวณได้ก่อนหน้านี้ออกจากค่าความสูง a2 ที่วัดได้ เพื่อให้ได้ค่าที่กำหนดสำหรับความสูง b2 ที่ไม้วัดระดับ B

วัดความสูง b2 ที่ไม้วัดระดับ B หากค่าที่วัดได้เบี่ยงเบนจากค่าที่กำหนดจากการคำนวณมากกว่า 6 มม. (GOL 20 D/G), 3 มม. (GOL 26 D/G) หรือ 2 มม. (GOL 32 D/G) คุณจะต้องปรับกากบาทเพิ่มเติม

ตัวอย่าง:
a2 = 1.724 ม.
d = 0.248 ม.
a2 – d = 1.724 ม. – 0.248 ม. = 1.476 ม.
GOL 20 D/G: ความสูง b2 เมื่อทำการวัดต้องเท่ากับ 1.476 ม. ± 6 มม.
GOL 26 D/G: ความสูง b2 เมื่อทำการวัดต้องเท่ากับ 1.476 ม. ± 3 มม.
GOL 32 D/G: ความสูง b2 เมื่อทำการวัดต้องเท่ากับ 1.476 ม. ± 2 มม.

##

คลายสกรูฝาครอบเลนส์ใกล้ตา (4) หมุนสกรูปรับ (5) โดยใช้หมุดปรับ (18) ตามหรือทวนเข็มนาฬิกาจนกระทั่งถึงค่าที่กำหนดจากการคำนวณสำหรับความสูง b2 เมื่อวัดที่ไม้วัดระดับ B

ขันสกรูฝาครอบเลนส์ใกล้ตา (4) กลับเข้าที่

ตัวอย่าง:
เมื่อทำการวัด b2 จะต้องปรับค่าให้ได้ 1.476 ม.

ตรวจสอบกากบาทอีกครั้ง ดำเนินการปรับซ้ำตามต้องการหรือติดต่อศูนย์บริการ Bosch หากจำเป็น