# Τοποθέτηση/ευθυγράμμιση του οργάνου μέτρησης

##

Τοποθετήστε τον τρίποδα, έτσι ώστε να είναι σταθερός και ασφαλισμένος από ανατροπή ή ολίσθηση. Τοποθετήστε το όργανο μέτρησης με την υποδοχή τρίποδα (13) στο σπείρωμα του τρίποδα και βιδώστε σταθερά το όργανο μέτρησης με τη βίδα σταθεροποίησης του τρίποδα.

Ευθυγραμμίστε πρόχειρα τον τρίποδα.

Σε κοντινές αποστάσεις το όργανο μέτρησης μπορεί να μεταφερθεί συναρμολογημένο επάνω στον τρίποδα. Για να μην προκληθεί ζημιά στο όργανο μέτρησης, ο τρίποδας πρέπει να κρατιέται κάθετος κατά τη μεταφορά και δεν επιτρέπεται να τοποθετείται π.χ. οιζόντιος πάνω στον ώμο.

##

Ευθυγραμμίστε το όργανο μέτρησης με τη βοήθεια των βιδών των ποδιών (12) έτσι, ώστε η φυσαλίδα να βρίσκεται στο κέντρο της σφαιρικής αεροστάθµης (7).

Περιστρέφοντας τις δύο πρώτες βίδες των ποδιών Α και Β, φέρτε τη φυσαλίδα σε μια θέση κεντραρισμένα ανάμεσα σε αυτές τις δύο βίδες. Γυρίστε μετά την τρίτη βίδα ποδιού C, μέχρι να βρεθεί η φυσαλίδα στο κέντρο της σφαιρικής αεροστάθµης.

Αφού ηρεμήσει η σφαιρική αεροστάθµη οι τυχόν υπάρχουσες ακόμη αποκλίσεις του οργάνου μέτρησης από την οριζόντια αντισταθμίζονται από τον αντισταθμιστή.

Κατά τη διάρκεια της εργασίας ελέγχετε τακτικά (π.χ. κοιτάζοντας στον καθρέφτη αλφαδιών (3)), εάν η φυσαλίδα βρίσκεται ακόμη στο κέντρο της σφαιρικής αεροστάθµης.

##

Κεντράρετε, όταν χρειάζεται, το όργανο μέτρησης πάνω από ένα σημείο του δαπέδου. Κρεμάστε γι’ αυτό το νήμα της στάθμης (20) στη βίδα σταθεροποίησης του τρίποδα. Ευθυγραμμίστε το όργανο μέτρησης πάνω από το σημείο του δαπέδου, είτε μετατοπίζοντας το όργανο μέτρησης πάνω στον τρίποδα ή μετακινώντας τον τρίποδα.

##

Αφαιρέστε το προστατευτικό κάλυμμα από τον αντικειμενικό φακό (1).

Κατευθύνετε το τηλεσκόπιο επάνω σε ένα ανοιχτόχρωμο αντικείμενο ή κρατήστε ένα φύλλο λευκού χαρτιού μπροστά στον αντικειμενικό φακό (1). Γυρίστε τον προσοφθάλμιο φακό (6), μέχρι το σταυρόνημα να καταστεί ευδιάκριτο και κατάμαυρο..

Κατευθύνετε το τηλεσκόπιο επάνω στη σταδία χωροστάθμησης, ενδεχομένως με τη βοήθεια του προσεγγιστικού στόχαστρου (2). Γυρίστε το κουμπί εστίασης (16), μέχρι το πεδίο υποδιαίρεσης της σταδίας χωροστάθμησης να φαίνεται καθαρά. Περιστρέφοντας το πλευρικό κουμπί λεπτορύθμισης (14) κατευθύνετε το σταυρόνημα ακριβώς στη μέση της σταδίας χωροστάθμησης.

Όταν το τηλεσκόπιο έχει εστιαστεί σωστά, το σταυρόνημα και η εικόνα της σταδίας χωροστάθμησης δεν επιτρέπεται να μετατοπίζονται μεταξύ τους, όταν το μάτι σας κινείται πίσω από τον προσοφθάλμιο φακό.