# A mérőműszer pontosságának ellenőrzése

Minden munka megkezdése előtt, valamint hosszabb szállítás után ellenőrizze a mérőműszer szintezési és kijelzési pontosságát.

##

A mérőműszert a talpcsavarokkal (12) úgy igazítsa be, hogy a szelencés libellában (7) a légbuborék középen legyen.

Forgassa el a távcsövet 180°-kal. Ha a légbuborék már nem a szelencés libella középpontjában van (7), akkor a szelencés libellát után kell állítani.

##

A szelencés libellában (7) a légbuborékot a talpcsavarok (12) forgatásával hozza az ellenőrző eljárás végpontja és a középpont közötti távolság feléhez.

Ezután az imbuszkulcs (17) segítségével csavarja a szabályozócsavarokat (11) addig, míg a légbuborék a szelencés libella közepére nem kerül.

Ellenőrizze a szelencés libellát a távcső 180°-os elforgatásával. Szükség esetén ismételje meg a beigazítási eljárást, vagy forduljon a Bosch ügyfélszolgálatához.

##

A mérőműszer beigazítása és fókuszálása után mérje meg a magasságot egy referenciaponton. Ezután nyomja meg a kompenzátor reteszelőgombját (8), majd engedje el ismét. Mérje meg ismételten a magasságot a referenciaponton.

Ha a két magasság nem pontosan egyezik, akkor javíttassa meg a mérőműszert egy Bosch ügyfélszolgálaton.

##

Az ellenőrzéshez egy kb. 30 m hosszú mérési szakasz szükséges. Állítsa fel a mérőműszert az A és B pont közötti szakasz közepén, a szintezőléceket pedig a mérési szakasz két végén.

A mérőműszer beigazítása és fókuszálása után olvassa le a magasságot mindkét szintezőlécen. Számítsa ki az A szintezőléc a1 magassága és a B szintezőléc b1 magassága közötti d különbséget.

Példa:
a1 = 1,937 m
b1 = 1,689 m
a1 – b1 = 1,937 m – 1,689 m = 0,248 m = d

Állítsa fel a mérőműszert az A szintezőléctől kb. 1 m távolságba. A mérőműszer beigazítása és fókuszálása után olvassa le az A szintezőléc a2 magasságát.

Vonja ki az előzőleg kiszámított d értéket a mért a2 magasságból, így megkapja a B szintezőléc b2 magasságának elvárt értékét.

Mérje meg a b2 magasságot a B szintezőlécen. Ha a mért érték több mint 6 mm-rel (GOL 20 D/G), 3 mm-rel (GOL 26 D/G), ill. 2 mm-rel (GOL 32 D/G) eltér a kiszámított elvárt értéktől, akkor a szálkeresztet után kell igazítani.

Példa:
a2 = 1,724 m
d = 0,248 m
a2 – d = 1,724 m – 0,248 m = 1,476 m
GOL 20 D/G: A b2 magasságnak a méréskor 1,476 m ± 6 mm-nek kell lennie.
GOL 26 D/G: A b2 magasságnak a méréskor 1,476 m ± 3 mm-nek kell lennie.
GOL 32 D/G: A b2 magasságnak a méréskor 1,476 m ± 2 mm-nek kell lennie.

##

Csavarozza le a szemlencse fedelét (4). Az állítótüske (18) segítségével forgassa el a szabályozócsavart (5) az óra járásával egyező, ill. ellentétes irányba addig, míg a B szintezőlécen kiszámított b2 magasság elvárt értéket el nem éri.

Csavarozza vissza a szemlencse fedelét (4).

Példa:
A b2 mérésekor a 1,476 m értéket kell beállítani.

Ellenőrizze a szálkeresztet még egyszer. Szükség esetén ismételje meg a beigazítási eljárást, vagy forduljon a Bosch ügyfélszolgálatához.