# Postavljanje/usmjeravanje mjernog alata

##

Stabilno postavite stativ i osigurajte ga od prevrtanja ili klizanja. Postavite mjerni alat s prihvatom stativa (13) na navoj stativa i pričvrstite mjerni alat s vijkom za fiksiranje stativa.

Grubo izravnajte stativ.

Na kraćim udaljenostima mjerni alat može se nositi montiran na stativ. Kako ne bi došlo do oštećenja mjernoga alata, prilikom transporta stativ se mora držati okomito i ne smije biti npr. uzdužno postavljen preko ramena.

##

Usmjerite mjerni alat pomoću vijka podnožja (12) tako da se zračni mjehur nalazi u centru dozne libele (7).

Postavite zračni mjehur okretanjem prva dva vijka podnožja A i B u središnji položaj između oba vijka. Zatim okrećite treći vijak podnožja C sve dok zračni mjehur ne dođe u centar dozne libele.

Nakon podešavanja dozne libele kompenzator izjednačava još uvijek prisutna odstupanja mjernog alata od vodoravnog položaja.

Tijekom rada redovito provjeravajte (npr. pogledom u ogledalo libele (3)), nalazi li se zračni mjehur još uvijek u centru dozne libele.

##

Po potrebi centrirajte mjerni alat iznad točke tla. Objesite pritom visak (20) na vijak za fiksiranje stativa. Usmjerite mjerni alat iznad točke tla tako što ćete ili mjerni alat pomaknuti na stativu ili podešavanjem stativa.

##

Skinite zaštitni poklopac s objektiva (1).

Usmjerite teleskop na neki svjetli objekt ili držite bijeli list papira ispred objektiva (1). Okrećite okular (6) sve dok se nitni križ ne vidi izoštreno i jako crno.

Usmjerite teleskop na letvu za niveliranje pomoću vizira (2). Okrećite gumb za fokusiranje (16) sve dok se polje podjele letve za niveliranje ne vidi izoštreno. Okretanjem usmjerite bočni fini pogon (14) nitnog križa u sredinu letve za niveliranje.

Kod ispravno fokusiranog teleskopa ne smiju se međusobno pomicati nitni križ i slika letve za niveliranje kada se oko pomiče iza okulara.