# Umiestnenie/vyrovnanie meracieho prístroja

##

Postavte statív stabilne a zaistite ho proti prevráteniu alebo zošmyknutiu. Nasaďte merací prístroj s uchytením statívu (13) na závit statívu a merací prístroj pevne priskrutkujte pomocou aretačnej skrutky statívu.

Statív zhruba vyrovnajte.

Na kratšie vzdialenosti možno merací prístroj prenášať namontovaný na statíve. Aby sa merací prístroj pritom nepoškodil, statív je nutné pri prenášaní držať zvisle a nesmie sa napr. položiť pozdĺž cez plecia.

##

Merací prístroj vyrovnajte pomocou pätkových skrutiek (12) tak, aby sa vzduchová bublina nachádzala v strede krabicovej vodováhy (7).

Vzduchovú bublinu uveďte otáčaním jednej z pätkových skrutiek A a B do polohy v strede medzi týmito dvomi skrutkami. Potom otáčajte tretiu pätkovú skrutku C dovtedy, kým sa vzduchová bublina nenachádza v strede krabicovej vodováhy.

Po nastavení krabicovej vodováhy vyrovnajte ešte existujúce odchýlky meracieho prístroja od vodorovnej roviny pomocou kompenzátora.

Počas práce pravidelne kontrolujte (napr. pozretím do zrkadla vodováhy (3)), či sa vzduchová bublina stále nachádza v strede krabicovej vodováhy.

##

Merací prístroj v prípade potreby vycentrujte nad bodom na zemi. Zaveste pritom olovnicu (20) na aretačnú skrutku statívu. Vyrovnajte merací prístroj nad týmto bodom na zemi tak, že buď posuniete merací prístroj na statíve alebo statív prestavíte.

##

Odoberte ochranný kryt z objektívu (1).

Nasmerujte teleskop na nejaký svetlý objekt alebo podržte pred objektívom (1) list bieleho papiera. Otáčajte okulár (6), kým nie je vidieť nitkový kríž ostro a tmavočierno.

Nasmerujte teleskop na nivelačnú latu, v prípade potreby pomocou hrubého zameriavača (2). Otáčajte zaostrovací gombík (16), kým nie je zreteľne vidieť stupnicu nivelačnej laty. Nasmerujte otáčaním bočného jemného posunu (14) nitkový kríž presne na stred nivelačnej laty.

Pri správne zaostrenom teleskope sa nesmú nitkový kríž a obraz nivelačnej laty navzájom posúvať, keď sa oko za okulárom pohybuje.