# Skúška presnosti meracieho prístroja

Pred každou prácou a po dlhšej preprave meracieho prístroja skontrolujte presnosť nivelácie a presnosť zobrazovania meracieho prístroja.

##

Merací prístroj vyrovnajte pomocou pätkových skrutiek (12) tak, aby sa vzduchová bublina nachádzala v strede krabicovej vodováhy (7).

Otočte teleskop o 180°. Ak sa vzduchová bublina už nenachádza v strede krabicovej vodováhy (7), je nutné krabicovú vodováhu skalibrovať.

##

Vzduchovú bublinu krabicovej vodováhy (7) uveďte otáčaním pätkových skrutiek (12) do polohy v strede medzi koncovou polohou skúšobného postupu a stredom.

Pomocou kľúča s vnútorným šesťhranom (17) otáčajte nastavovacie skrutky (11), kým sa vzduchová bublina nenachádza v strede krabicovej vodováhy.

Skontrolujte krabicovú vodováhu otočením teleskopu o 180°. V prípade potreby zopakujte kalibračný postup alebo kontaktujte zákaznícky servis Bosch.

##

Po vyrovnaní a zaostrení meracieho prístroja zmerajte výšku nejakého referenčného bodu. Potom stlačte zaisťovací gombík (8) kompenzátora a opäť ho uvoľnite. Znova zmerajte výšku referenčného bodu.

Ak sa obidve výšky navzájom presne nezhodujú, nechajte merací prístroj opraviť v zákazníckom servise Bosch.

##

Na kontrolu potrebujete voľný úsek dlhý približne 30 m. Postavte merací prístroj do stredu a nivelačné laty A a B na oba konce meracieho úseku.

Po vyrovnaní a zaostrení meracieho prístroja odčítajte výšku na oboch nivelačných latách. Vypočítajte rozdiel d medzi výškou a1 na nivelačnej late A a výškou b1 na nivelačnej late B.

Príklad:
a1 = 1,937 m
b1 = 1,689 m
a1 – b1 = 1,937 m – 1,689 m = 0,248 m = d

Postavte merací prístroj vo vzdialenosti cca 1 m od nivelačnej laty A. Po vyrovnaní a zaostrení meracieho prístroja odčítajte výšku a2 na nivelačnej late A.

Odčítajte predtým vypočítanú hodnotu d od nameranej výšky a2, aby ste získali požadovanú hodnotu pre výšku b2 na nivelačnej late B.

Zmerajte výšku b2 na nivelačnej late B. Ak sa nameraná hodnota odlišuje o viac ako 6 mm (GOL 20 D/G), 3 mm (GOL 26 D/G) alebo 2 mm (GOL 32 D/G) od vypočítanej požadovanej hodnoty, nitkový kríž je nutné skalibrovať.

Príklad:
a2 = 1,724 m
d = 0,248 m
a2 – d = 1,724 m – 0,248 m = 1,476 m
GOL 20 D/G: Výška b2 musí byť pri meraní 1,476 m ± 6 mm.
GOL 26 D/G: Výška b2 musí byť pri meraní 1,476 m ± 3 mm.
GOL 32 D/G: Výška b2 musí byť pri meraní 1,476 m ± 2 mm.

##

Odskrutkujte kryt okulára (4). Pomocou nastavovacieho tŕňa (18) otáčajte nastavovaciu skrutku (5) v smere alebo proti smeru hodinových ručičiek, kým pri meraní na nivelačnej late B nedosiahnete vypočítanú požadovanú hodnotu pre výšku b2.

Opäť naskrutkujte kryt okulára (4).

Príklad:
Pri meraní b2 musí byť nastavená hodnota 1,476 m.

Nitkový kríž ešte raz skontrolujte. V prípade potreby zopakujte kalibračný postup alebo kontaktujte zákaznícky servis Bosch.