# Έλεγχος ακριβείας του οργάνου μέτρησης

Ελέγχετε την ακρίβεια χωροστάθμησης και ένδειξης του οργάνου μέτρησης, πριν από κάθε έναρξη εργασίας καθώς και μετά από τη μεταφορά του οργάνου μέτρησης σε μεγάλη απόσταση.

##

Ευθυγραμμίστε το όργανο μέτρησης με τη βοήθεια των βιδών των ποδιών (12) έτσι, ώστε η φυσαλίδα να βρίσκεται στο κέντρο της σφαιρικής αεροστάθµης (7).

Γυρίστε το τηλεσκόπιο κατά 180°. Εάν η φυσαλίδα δε βρίσκεται στο κέντρο της σφαιρικής αεροστάθµης (7), πρέπει η σφαιρική αεροστάθµη να επαναρρυθμιστεί.

##

Θέστε τη φυσαλίδα της σφαιρικής αεροστάθµης (7), περιστρέφοντας τις βίδες των ποδιών (12) σε μια θέση στη μέση μεταξύ της τελικής θέσης της διαδικασίας ελέγχου και του κέντρου.

Γυρίστε με τη βοήθεια του κλειδιού εσωτερικού εξαγώνου (17) τις βίδες ρύθμισης (11), μέχρι να βρεθεί η φυσαλίδα στο κέντρο της σφαιρικής αεροστάθµης.

Ελέγξτε τη σφαιρική αεροστάθµη, περιστρέφοντας το τηλεσκόπιο κατά 180°. Επαναλάβετε τη διαδικασία ρύθμισης, όταν χρειάζεται, ή ενδεχομένως απευθυνθείτε στην υπηρεσία εξυπηρέτησης πελατών της Bosch.

##

Μετά την ευθυγράμμιση και την εστίαση του εργαλείου μέτρησης μετρήστε το ύψος σε ένα σημείο αναφοράς. Πατήστε μετά το κουμπί ασφάλισης (8) του αντισταθμιστή και αφήστε την ξανά ελεύθερο. Μετρήστε εκ νέου το ύψος σημείο αναφοράς.

Εάν τα δυο ύψη δεν ταυτίζονται ακριβώς, τότε αναθέστε την επισκευή του οργάνου μέτρησης σε μια υπηρεσία εξυπηρέτησης πελατών της Bosch.

##

Για τον έλεγχο απαιτείται μια απόσταση μέτρησης μήκους 30 m περίπου. Τοποθετήστε το όργανο μέτρησης στη μέση και τις σταδίες χωροστάθμησης A και B στα δυο άκρα της απόστασης μέτρησης.

Μετά την ευθυγράμμιση και την εστίαση του εργαλείου μέτρησης διαβάστε τα ύψη στις δύο σταδίες χωροστάθμησης. Υπολογίστε τη διαφορά d ανάμεσα στο ύψος a1 στη σταδία χωροστάθμησης A και στο ύψος b1 στη σταδία χωροστάθμησης B.

Παράδειγμα:
a1 = 1,937 m
b1 = 1,689 m
a1 – b1 = 1,937 m–1,689 m = 0,248 m = d

Τοποθετήστε το όργανο μέτρησης σε μια απόσταση περίπου 1 m από τη σταδία χωροστάθμησης A. Μετά την ευθυγράμμιση και την εστίαση του εργαλείου μέτρησης διαβάστε το ύψος a2 στη σταδία χωροστάθμησης A.

Αφαιρέστε την προηγουμένως υπολογισμένη τιμή d από το μετρημένο ύψος a2, για να εξακριβώσετε την ονομαστική τιμή για το ύψος b2 στη σταδία χωροστάθμησης B.

Μετρήστε το ύψος b2 στη σταδία χωροστάθμησης B. Εάν η τιμή μέτρησης αποκλίνει πάνω από 6 mm (GOL 20 D/G), 3 mm (GOL 26 D/G) ή 2 mm (GOL 32 D/G) από την υπολογισμένη ονομαστική τιμή, το σταυρόνημα πρέπει να επαναρρυθμιστεί.

Παράδειγμα:
a2 = 1,724 m
d = 0,248 m
a2 – d = 1,724 m – 0,248 m = 1,476 m
GOL 20 D/G: Το ύψος b2 πρέπει στη μέτρηση να ανέρχεται στα 1,476 m ± 6 mm.
GOL 26 D/G: Το ύψος b2 πρέπει στη μέτρηση να ανέρχεται στα 1,476 m ± 3 mm.
GOL 32 D/G: Το ύψος b2 πρέπει στη μέτρηση να ανέρχεται στα 1,476 m ± 2 mm.

##

Ξεβιδώστε το κάλυμμα του προσοφθάλμιου φακού (4). Γυρίστε με τη βοήθεια της περόνης ρύθμισης (18) τη βίδα ρύθμισης (5) προς τη φορά ή αντίθετα στη φορά των δεικτών του ρολογιού, μέχρι κατά τη μέτρηση να επιτευχθεί στη σταδία χωροστάθμησης B η υπολογισμένη ονομαστική τιμή το ύψος b2.

Βιδώστε ξανά το κάλυμμα του προσοφθάλμιου φακού (4).

Παράδειγμα:
Κατά τη μέτρηση του b2 πρέπει να ρυθμιστεί η τιμή 1,476 m.

Ελέγξτε ακόμη μια φορά το σταυρόνημα. Επαναλάβετε τη διαδικασία ρύθμισης, όταν χρειάζεται, ή ενδεχομένως απευθυνθείτε στην υπηρεσία εξυπηρέτησης πελατών της Bosch.