# Mõõteriista täpsuse kontroll

Kontrollige enne iga töö alustamist ning mõõteriista pikema transportimise järel mõõteriista nivelleerimis- ja näidutäpsust.

##

Joondage mõõteriist jalakruvide (12) abil nii, et õhumull on ümara vesiloodi (7) keskel.

Pöörake pikksilma 180°. Kui õhumull ei ole enam ümara vesiloodi (7) keskel, tuleb ümar vesilood järeljusteerida.

##

Viige ümara vesiloodi (7) õhumull jalakruvisid (12) keerates kontrollimistoimingu lõppasendi ja keskkoha vahelisse keskasendisse.

Pöörake sisekuuskantvõtmega (17) justeerimiskruvisid (11), kuni õhumull on ümara vesiloodi keskel.

Kontrollige ümarat vesiloodi, pöörates pikksilma 180°. Vajadusel korrake justeerimistoimingut või pöörduge vajadusel Bosch klienditeenindusse.

##

Mõõtke mõõteriista joondamise ja fokuseerimise järel mingi viitepunkti kõrgus. Vajutage seejärel kompensaatori lukustusnuppu (8) ja laske jälle lahti. Mõõtke viitepunkti kõrgus uuesti.

Kui kõrgused täpselt ei kattu, laske mõõteriista Bosch klienditeenindusel parandada.

##

Kontrollimiseks vajate u 30 m pikkust mõõtelõiku. Seadke mõõterist üles mõõtelõigu keskele ja nivelleerimislatid A ja B mõlemasse mõõtelõigu otsa.

Lugege mõõteriista joondamise ja fokuseerimise järel kõrgus mõlemal nivelleerimislatil. Arvutage erinevus d kõrguse a1 nivelleerimislatil A ja kõrguse b1 nivelleerimislatil B vahel.

Näide:
a1 = 1,937 m
b1 = 1,689 m
a1 – b1 = 1,937 m – 1,689 m = 0,248 m = d

Seadke mõõteriist üles u 1 m kaugusele nivelleerimislatist A. Mõõteriista joondamise ja fokuseerimise järel lugege kõrgus a2 nivelleerimislatil A.

Lahutage eelnevalt arvutatud väärtus d mõõdetud kõrgusest a2, kõrguse b2 nimiväärtuse saamiseks nivelleerimislatil B.

Mõõtke kõrgus b2 nivelleerimislatil B. Kui mõõdetud väärtus erineb rohkem kui 6 mm (GOL 20 D/G), 3 mm (GOL 26 D/G) või 2 mm (GOL 32 D/G) arvutatud nimiväärtusest, tuleb niitrist järeljusteerida.

Näide:
a2 = 1,724 m
d = 0,248 m
a2 – d = 1,724 m – 0,248 m = 1,476 m
GOL 20 D/G: kõrgus b2 peab mõõtmisel olema 1,476 m ± 6 mm.
GOL 26 D/G: kõrgus b2 peab mõõtmisel olema 1,476 m ± 3 mm.
GOL 32 D/G: kõrgus b2 peab mõõtmisel olema 1,476 m ± 2 mm.

##

Keerake okulaari kate (4) maha. Pöörake seadetorni (18) abil justeerimiskruvi (5) päri- või vastupäeva, kuni mõõtmisel nivelleerimislatil B saavutatakse kõrguse b2 arvutatud nimiväärtus.

Keerake okulaari kate (4) jälle peale.

Näide:
b2 mõõtmisel tuleb seada väärtus 1,476 m.

Kontrollige veelkord niitristi. Vajadusel korrake justeerimistoimingut või pöörduge vajadusel Bosch klienditeenindusse.