# Mittalaitteen tarkkuuden tarkistus

Tarkista mittalaitteen tasaus- ja näyttötarkkuus ennen jokaista käyttökertaa sekä mittalaitteen pitkän kuljetusmatkan jälkeen.

##

Suuntaa mittalaite jalkaruuveilla (12) niin, että ilmakupla on pyöreän libellin (7) keskellä.

Käännä kaukoputkea 180 astetta. Jos ilmakupla ei ole enää pyöreän libellin (7) keskellä, pyöreä libelli on säädettävä uudelleen.

##

Aseta pyöreän libellin (7) ilmakupla tarkastustoimenpiteen pääteasennon ja libellin keskipisteen puoliväliin kiertämällä jalkaruuveja (12).

Kierrä kuusiokoloavaimella (17) säätöruuveja (11), kunnes ilmakupla on pyöreän libellin keskellä.

Tarkista pyöreä libelli kääntämällä kaukoputkea 180 astetta. Tarvittaessa toista säätötoimenpide tai ota yhteyttä Bosch-huoltoon.

##

Kun olet kohdistanut ja tarkentanut mittalaitteen, mittaa korkeus vertailupisteestä. Paina ja sen jälkeen vapauta kompensaattorin lukituspainike (8). Mittaa uudelleen korkeus vertailupisteestä.

Jos nämä kaksi korkeutta eivät täsmää tarkalleen keskenään, korjauta mittalaite Bosch-huollossa.

##

Tarkistusta varten tarvitset n. 30 m pituisen mittausmatkan. Aseta mittalaite keskelle ja mittalatat A ja B mittausmatkan molempiin päihin.

Kun olet kohdistanut ja tarkentanut mittalaitteen, lue korkeus molemmista mittalatoista. Laske mittalatan A korkeuden a1 ja mittalatan B korkeuden b1 keskinäinen erotus d.

Esimerkki:
a1 = 1,937 m
b1 = 1,689 m
a1 – b1 = 1,937 m – 1,689 m = 0,248 m = d

Aseta mittalaite noin 1 metrin päähän mittalatasta A. Kun olet kohdistanut ja tarkentanut mittalaitteen, lue korkeus a2 mittalatasta A.

Vähennä aiemmin laskemasi arvo d mitatusta korkeudesta a2, jotta saat korkeuden b2 ohjearvon mittalatalle B.

Mittaa korkeus b2 mittalatasta B. Jos mitattu arvo poikkeaa lasketusta ohjearvosta yli 6 mm (GOL 20 D/G), 3 mm (GOL 26 D/G) tai 2 mm (GOL 32 D/G), lankaristi on säädettävä uudelleen.

Esimerkki:
a2 = 1,724 m
d = 0,248 m
a2 – d = 1,724 m – 0,248 m = 1,476 m
GOL 20 D/G: korkeuden b2 pitää olla mittauksessa 1,476 m ± 6 mm.
GOL 26 D/G: korkeuden b2 pitää olla mittauksessa 1,476 m ± 3 mm.
GOL 32 D/G: korkeuden b2 pitää olla mittauksessa 1,476 m ± 2 mm.

##

Kierrä okulaarin suojus (4) irti. Kierrä säätötuurnalla (18) säätöruuvia (5) myötä- tai vastapäivään, kunnes mittalatan B mittauksessa korkeuden b2 laskettu ohjearvo on saavutettu.

Kierrä okulaarin suojus (4) takaisin paikalleen.

Esimerkki:
korkeuden b2 mittauksessa arvoksi pitää säätää 1,476 m.

Tarkista lankaristi vielä kerran uudelleen. Tarvittaessa toista säätötoimenpide tai ota yhteyttä Bosch-huoltoon.