# Kontrollere måleverktøyets nøyaktighet

Kontroller nivellerings- og visningsnøyaktigheten til måleverktøyet hver gang du skal bruke det og etter lengre transport av måleverktøyet.

##

Juster måleverktøyet ved hjelp av fotskruene (12) helt til luftboblen er i midten av bokslibellen (7).

Drei teleskopet 180°. Hvis luftboblen ikke er i midten av bokslibellen (7) lenger, må bokslibellen justeres.

##

Sett luftboblen til bokslibellen (7) i en posisjon i midten mellom endeposisjonen for kontrollprosedyren og sentrum ved å dreie på fotskruene (12).

Drei på justerskruene (11) ved hjelp av unbrakonøkkelen (17) helt til luftboblen er i midten av bokslibellen.

Kontroller bokslibellen ved å dreie teleskopet 180°. Gjenta justeringen om nødvendig, eller kontakt eventuelt Boschs kundeservice.

##

Mål høyden på et referansepunkt etter at måleverktøyet er stilt inn og fokusert. Trykk deretter på låseknappen (8) til kompensatoren, og slipp den igjen. Mål høyden på referansepunktet på nytt.

Hvis ikke de to høydene stemmer nøyaktig overens, må du levere måleverktøyet til et Bosch-serviceverksted for å få det reparert.

##

For å kontrollere trenger du en målestrekning på ca. 30 m. Sett måleverktøyet i midten og nivelleringsstengene A og B i de to endene av målestrekningen.

Les av høyden på begge nivelleringsstengene etter at måleverktøyet er stilt inn og fokusert. Beregn differansen d mellom høyden a1 på nivelleringsstangen A og høyden b1 på nivelleringsstangen B.

Eksempel:
a1 = 1,937 m
b1 = 1,689 m
a1 – b1 = 1,937 m – 1,689 m = 0,248 m = d

Plasser måleverktøyet ca. 1 m fra nivelleringsstangen A. Les av høyden a2 på nivelleringsstangen A etter at måleverktøyet er justert og fokusert.

Trekk den tidligere beregnede verdien d fra den målte høyden a2 for å få innstillingsverdien for høyden b2 på nivelleringsstangen B.

Mål høyden b2 på nivelleringsstangen B. Hvis den målte verdien avviker mer enn 6 mm (GOL 20 D/G), 3 mm (GOL 26 D/G) hhv. 2 mm (GOL 32 D/G) fra den beregnede innstillingsverdien, må trådkorset etterjusteres.

Eksempel:
a2 = 1,724 m
d = 0,248 m
a2 – d = 1,724 m – 0,248 m = 1,476 m
GOL 20 D/G: Høyden b2 må være 1,476 m ± 6 mm ved målingen.
GOL 26 D/G: Høyden b2 må være 1,476 m ± 3 mm ved målingen.
GOL 32 D/G: Høyden b2 må være 1,476 m ± 2 mm ved målingen.

##

Skru av okulardekselet (4). Drei justerskruen (5) med eller mot urviseren ved hjelp av innstillingsdoren (18) helt til den beregnede innstillingsverdien for høyden b2 nås ved målingen på nivelleringsstangen B.

Skru på okulardekselet (4) igjen.

Eksempel:
Ved målingen av b2 må verdien 1,476 m stilles inn.

Kontroller trådkorset en gang til. Gjenta justeringen om nødvendig, eller kontakt eventuelt Boschs kundeservice.